**RETNINGSLINJE SKOLE**

**PEDAGOGISK TEAM (PT) OG UTVIDET PEDAGOGISK TEAM (UPT)**

På samtlige skoler i Listerregionen skal det være et pedagogisk team som jobber på tvers av fag/trinn for å bidra til utvikling av både kvaliteten på den ordinære opplæringen og på spesialundervisningen. Forebygging og inkludering på system- og enkeltindividnivå står sentralt i dette arbeidet.

## FORMÅL

Pedagogisk team er skolens forum for å sikre et godt og inkluderende læringsmiljø. Teamet skal arbeide både med forebyggende tiltak på system og individnivå samt drøfte og analysere individsaker.

Tidlig innsats, rett hjelp til rett tid for elevene, er en sentral målsetning for teamets arbeid. BTI –modellen med handlingsveiledere og verktøykasse er viktige redskap.

Gjennom et kontinuerlig samarbeid mellom skolens personale og de andre hjelpetjenestene, åpnes mulighetene for å både utnytte og utvikle kompetansen som er i teamet og på skolen.

Pedagogisk team har en sentral rolle i forhold til spesialpedagogisk hjelp og tilpasset opplæring ved skolene.

MÅL:

* økt inkludering og redusert behov for spesialundervisning.
* kvalitetsutvikling
* kompetanseheving
* organisasjonsutvikling

## ORGANISERING:

Hver skole skal ha et **pedagogisk team** (PT), med leder som har avsatt tid til å utføre oppgavene.

I forkant av nytt skoleår settes det i samarbeid med pp-tjenesten, opp en årlig plan for møtetidspunkt i pedagogisk team.

## SAMMENSETTING AV TEAMENE

**Pedagogisk team (PT)**En fra administrasjonen (rektor og/eller inspektør)
Spes.ped.- ansvarlig evt. annen relevant person fra skolen
Skolens PP-rådgiver/-rådgivere
Helsesykepleier (inviteres inn til hvert møte og vurderer ut fra sakslisten behovet for deltakelse.)

Utover dette vil pedagogisk team kunne settes sammen på ulike måter, avhengig av skolen størrelse og organisering, eksempelvis med teamleder, sosiallærer etc.

**Utvidet pedagogisk team (UPT)** er en utvidelse av pedagogisk team. UPT gjennomføres minimum 2 ganger pr. halvår etter oppsatt plan. Fast medlem her er barneverntjenesten og helsesykepleier. I tillegg inviteres kommunepsykolog, fastlege, skolelegen, ev. andre faginstanser inn etter behov.

**Foresatte** kan også delta i pedagogisk team i forhold til eget barn. Dette avklares gjennom kontaktlærer.

Fordeling av ansvar og oppgaver mellom leder av PT og teamet, må avtales i hvert enkelt tilfelle/sak og vil i en del tilfeller være ulikt fra skole til skole.

## MØTESTRUKTUR/FORM

**Før møtet:**

* Innmelding av sak. Saker skal alltid ha vært gjennom BTIs nivå 0 og 1 før de legges fram for PT/UPT. (evt. relevant dokumentasjon så som undringsnotat og tiltaksplan tas med til møtet)
* Leder sender ut innkalling
* Foresatte skal gi skriftlig samtykke når enkelte barn og elever skal drøftes. Ved behov kan helsestasjon innhente egen samtykke for å kunne bidra mer aktivt i Pedagogisk team.

**I møtet:**

* Gjennomgang av innkalling / godkjenning av referat
* Presentasjon av ny sak. Hva ønskes det konkret veiledning om?
* Samtale om saken – veiledning - rådgiving
* Tiltaksplan settes opp. Valg av tiltak og ansvarlig for gjennomføring samt tidsperspektiv for tiltak.
* Oppdatering - aktive saker. Følge opp tiltaksplan og evaluering av tiltak.

Tema, fag og prosjekter kan også være del av sakslista på Pedagogisk team.

**Etter møtet:**

* Det skrives referat fra møtet.
* Alle tiltak ut over det ordinære, føres inn i tiltaksplanen og lagres i barnets mappe.
* Tiltakene evalueres i forhold til tidsplan. Ansvarlig er «eier» av tiltaket. Tiltaksplanene fungerer som dokumentasjon av tiltak for elever som henvises til PPT, eller andre instanser (for eksempel. ABUP).

## OPPGAVER KNYTTET TIL PEDAGOGISK TEAM

Pedagogisk team har en viktig rolle i forhold til å få i gang og evaluere tiltak for elever som har behov utover vanlig tilpasset opplæring (TPO).

Pedagogisk team har ansvar for å veilede skolens lærere. Veiledningen skjer i hovedsak i møtet og gjennom oppgaver i tiltaksplan.

Pedagogisk team skal ha oversikt og se til at aktuell kartlegginger jfr. kartleggingsplan gjennomføres og følges opp. Koordineres av leder PT.

Pedagogisk team skal ha oversikt og se til at oppfølgingskurs/intensivkurs gjennomføres for aktuelle elever. Koordineres av leder PT.

Leder av pedagogisk team er, etter nærmere avtale med rektor, skolens hovedkontaktperson inn mot PPT og andre eksterne parter i forhold til spesialundervisning og tilpasset opplæring.

Leder av pedagogisk team er skolens ansvarlige for at henvisningsprosedyrer og frister til PPT og andre instanser blir gjennomført/opprettholdt.

Skolens leder har ansvar for å følge opp at IOP, halvårsrapporter etc. foreligger innen avtalte frister. Oppgaven kan delegeres til andre der dette er mer hensiktsmessig, eksempelvis leder PT eller spes.ped.koordinator.